English: Cabinet Secretary, thank you for your statement this afternoon. I had hoped to speak a bit longer but I think the 10 minutes taken up has damaged a lot of our opportunities. Can I highlight also a couple of points of thinking? I think Steffan Lewis made a very clear argument and nothing could be more stark than what he said about the implications of a 'no deal' Brexit. I wish that the officials in Westminster and Whitehall would listen to that type of argument when they produce these technical papers, because technical papers, to be blunt, are very light on any solutions to the problems they've identified, and they're the only ones we've seen to date. But can I ask you a couple of questions in relation to that? Obviously, 'no deal' is very much on the agenda now and we risk getting closer and closer to a point in time at which we have to either agree a deal or we end up automatically, by default, in a 'no deal' situation. You've had these technical papers from the UK Government: have you had a chance to ask your officials to look at those, particularly the ones produced perhaps on 28 August, which are the earlier ones - I know some were produced last week and there are more to come - to look at the implications for Wales and how Wales can tackle the issues and maybe respond with positive outcomes based upon what 'no deal' scenarios are likely, so we are prepared for that? Can I also ask that perhaps - you mentioned in your statement how, I think, a dozen-plus meetings have been held, but they're not just the ministerial forum and not just the JMC (EN); they also have other ministerial meetings. Have you got a situation where we now have cross-portfolio look at all these things, so we can put them together? Very often, we get governments working in silos. It's a situation where we need to have a cross-portfolio picture as to what's happening for Welsh Government to ensure that what's been said in one forum is being replicated in another forum and so we have consistency in those discussion. Now, I will agree with Darren Millar in one sense, and I welcome him to his new role as spokesperson on this, and my sense would be that you had limited discussions of the JMC (EN) in your statement from last Thursday. Does this reflect the fact that there's very little going on in the JMC (EN). We have, in the past, commented upon how effective it is. Is it really effective? Did you have any detailed and successful discussions last Thursday or are we back to the world where JMC (EN) is actually producing nothing, we're not getting any further and we're only six to eight weeks away from a position where negotiations will be ending? Again, on the 'no deal' scenario, we're talking about frameworks - the officials are talking about frameworks. Are they actually looking at the situation of what happens if you have a 'no deal'? How are the frameworks going to progress? What will happen on 30 March 2019 if there is no deal with regard to those common frameworks? And you haven't commented in your statement, perhaps, on the actions the Welsh Government is taking with the regions? I recognise the difficulties we have, sometimes, not being the member state in those discussions, but we are discussing with the regions our future relationships. Could you comment upon the future relationships Wales is having with other regions so we can see where we're going in that direction in the situation where we do leave? Perhaps, finally, we can talk about where we are - Mick Antoniw mentioned the shared prosperity fund. I think that's a fantasy world at this moment. We haven't seen anything on it yet. But what actions are you putting into place to ensure that the regional policy and the regional funding - the First Minister mentioned that you'll be talking about that later - . Where are we with the regional funding to ensure that our regional policy and our regional funding can deliver for Wales? Because we are going to be losing that, as of Brexit, and we would have had transition funding, there's no doubt about that, in the next tranche. So, where are we on that matter?
Welsh: Ysgrifennydd y Cabinet, diolch i chi am eich datganiad y prynhawn yma. Roeddwn wedi gobeithio siarad ychydig yn hwy, ond rwy'n credu bod y 10 munud a ddefnyddiwyd wedi niweidio llawer o'n cyfleoedd. A gaf i hefyd sôn am un neu ddau o bwyntiau rhesymegol? Gwnaeth Steffan Lewis ddadl glir iawn ac ni allai dim fod yn fwy amlwg na'r hyn a ddywedodd am oblygiadau Brexit 'dim bargen'. Hoffwn pe byddai swyddogion yn San Steffan a Whitehall yn gwrando ar y math hwnnw o ddadl pan maen nhw'n cynhyrchu'r papurau technegol hyn, oherwydd mae papurau technegol, i siarad yn blaen, yn brin iawn o unrhyw atebion i'r problemau y maen nhw'n eu crybwyll, a dyna'r unig rai yr ydym ni wedi eu gweld hyd yma. Ond a gaf i ofyn ychydig o gwestiynau ichi mewn cysylltiad â hynny? Yn amlwg, mae 'dim bargen' yn bendant ar yr agenda bellach ac rydym ni mewn peryg o ddod yn agosach ac yn agosach at gyfnod lle mae'n rhaid inni naill ai cytuno ar fargen neu yn y pen draw, yn ddiofyn, rydym ni mewn sefyllfa o 'ddim bargen'. Rydych chi wedi cael y papurau technegol hyn gan Lywodraeth y DU: a ydych chi wedi cael y cyfle i ofyn i'ch swyddogion i edrych ar y rheini, yn enwedig y rhai a gynhyrchwyd efallai ar 28 Awst, sef y rhai cynharach - rwy'n gwybod y cynhyrchwyd rhai yr wythnos diwethaf, a bod mwy i ddod - i edrych ar y goblygiadau i Gymru a sut y gall Cymru fynd i'r afael â'r materion ac ymateb efallai yn gadarnhaol yn seiliedig ar ba sefyllfaoedd 'dim bargen' sy'n debygol, felly a ydym ni'n barod am hynny? A gaf i ofyn hefyd efallai - fe wnaethoch chi sôn yn eich datganiad, rwy'n credu, bod mwy na dwsin o gyfarfodydd wedi eu cynnal, ond nid y Fforwm Gweinidogol yw'r unig gyfarfodydd, ac nid cyfarfodydd Y Cyd-bwyllgor Gweinidogion (Negodiadau'r UE) chwaith; mae cyfarfodydd gweinidogol eraill hefyd. A oes gennych chi sefyllfa bellach lle y gallwn ni edrych yn draws-adrannol ar y pethau hyn i gyd, fel y gallwn ni eu rhoi at ei gilydd? Yn aml iawn, cawn lywodraethau yn gweithio ar eu pen eu hunain. Mae'n sefyllfa lle mae angen inni gael darlun traws-adrannol ynghylch beth sy'n digwydd fel y gall Llywodraeth Cymru sicrhau nad yw'r hyn a ddywedwyd mewn un fforwm yn cael ei ailadrodd mewn fforwm arall ac felly bod gennym ni gysondeb yn y trafodaethau hynny. Nawr, rwy'n cytuno â Darren Millar ar un ystyr, ac rwy'n ei groesawu i'w swyddogaeth newydd yn llefarydd ar hyn, ac rwy'n synhwyro mai prin oedd trafodaethau'r Cyd-bwyllgor Gweinidogion (Negodiadau'r UE) y gwnaethoch chi eu cynnwys yn eich datganiad o ddydd Iau diwethaf. A yw hyn yn adlewyrchu'r ffaith nad oes fawr ddim yn digwydd yn y Cyd-bwyllgor Gweinidogion (Negodiadau'r UE). Rydym ni, yn y gorffennol, wedi gwneud sylwadau ynglŷn â pha mor effeithiol ydyw. A yw'n effeithiol mewn gwirionedd? A gawsoch chi unrhyw drafodaethau manwl a llwyddiannus ddydd Iau diwethaf neu a ydym ni'n ôl yn y byd lle nad yw'r Cyd-bwyllgor Gweinidogion (Negodiadau'r UE) mewn gwirionedd yn cynhyrchu dim, nad ydym ni'n symud gam ymhellach ac mewn dim ond chwech i wyth wythnos byddwn mewn sefyllfa lle bydd trafodaethau yn dirwyn i ben? Unwaith eto, ynglŷn â'r sefyllfa 'dim bargen', rydym ni'n siarad am fframweithiau - mae'r swyddogion yn sôn am fframweithiau. Ydyn nhw mewn gwirionedd yn edrych ar y sefyllfa o ran beth sy'n digwydd os oes 'dim bargen'? Sut fydd y fframweithiau yn gwneud cynnydd? Beth fydd yn digwydd ar 30 Mawrth 2019 os nad oes bargen o ran y fframweithiau cyffredin hynny? Ac nid ydych chi wedi sôn yn eich datganiad, efallai, am yr hyn y mae Llywodraeth Cymru yn ei wneud gyda'r rhanbarthau? Rwy'n cydnabod yr anawsterau sydd gennym ni, weithiau, heb fod yn aelod-wladwriaeth yn y trafodaethau hynny, ond rydym ni'n trafod ein perthynas yn y dyfodol gyda'r rhanbarthau. A allech chi sôn am y berthynas fydd gan Gymru gyda'r rhanbarthau eraill yn y dyfodol fel y gallwn ni weld beth sydd o'n blaenau yn hynny o beth mewn sefyllfa lle rydym ni yn gadael? Efallai, yn olaf, y gallwn ni siarad ynglŷn â ble yr ydym ni arni - soniodd Mick Antoniw am y gronfa ffyniant gyffredin. Credaf fod hynny'n fyd ffantasi ar hyn o bryd. Nid ydym ni wedi gweld unrhyw beth yn ei gylch eto. Ond beth ydych chi'n ei wneud i sicrhau bod y polisi rhanbarthol a'r cyllid rhanbarthol - soniodd Prif Weinidog Cymru y byddwch chi'n sôn am hynny'n ddiweddarach - . Ble'r ydym arni gyda'r cyllid rhanbarthol i sicrhau y gellir darparu ein polisi rhanbarthol a'n cyllid rhanbarthol i Gymru? Oherwydd byddwn yn colli hynny, ar ôl Brexit, a byddem ni wedi cael arian pontio, does dim amheuaeth am hynny, yn y gyfran nesaf. Felly, ble ydym ni arni o ran y mater hwnnw?